ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีน(ฉบับที่ ๒)พ.ศ. ๒๕๕๒ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑ ลงวันที่ ๘ กันยายน พ.ศ. ๒๕๕๑กำหนดให้เรียกเก็บอากรชั่วคราวหรือให้วางหลักประกันการชำระอากรชั่วคราวสำหรับการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ที่มีแหล่งกำเนิดจากสาธารณรัฐประชาชนจีนไว้แล้ว นั้นบัดนี้คณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุดเมื่อวันที่ ๑๒ธันวาคม พ.ศ. ๒๕๕๑ว่ามีการทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนรวม๒๓ รายการ ที่ก่อให้เกิดความเสียหายอย่างสำคัญแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวอาศัยอำนาจตามความในมาตรา๔๙ มาตรา ๕๑ มาตรา ๕๗ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีน(ฉบับที่ ๒) พ.ศ. ๒๕๕๒ข้อ ๒ให้เรียกเก็บอากรตอบโต้การทุ่มตลาดในการนำเข้าสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ตามพิกัดอัตราศุลกากรประเภทย่อยที่๕๒๐๘.๑๑.๐๐๐๐๐ ๕๒๐๘.๑๒.๐๐๐๐๐ และ ๕๕๑๓.๑๑.๐๐๐๐๐ รวม ๒๓รายการตามบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีนซึ่งผลิตจาก(๑) Weiqiao Textile Company Limited ในอัตราร้อยละ ๗.๗๖ ของราคา ซี.ไอ.เอฟ.(๒) ผู้ผลิตรายอื่นในอัตราร้อยละ ๑๐.๐๑ ของราคา ซี.ไอ.เอฟ.ข้อ ๓บรรดาอากรชั่วคราวที่เรียกเก็บหรือหลักประกันการชำระอากรชั่วคราวที่ให้วางไว้ระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑ ลงวันที่ ๘ กันยายน พ.ศ. ๒๕๕๑ให้เรียกเก็บเป็นอากรตอบโต้การทุ่มตลาดตามประกาศนี้กรณีที่ผู้นำเข้าได้ชำระอากรชั่วคราวหรือวางหลักประกันการชำระอากรชั่วคราวไว้แล้วตามวรรคหนึ่งให้คืนผลต่างของอากรชั่วคราวส่วนที่เกิน หรือคืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดในอัตราที่กำหนดไว้ตามข้อ๒สินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนที่ไม่อยู่ในบัญชีเรียกเก็บอากรตอบโต้การทุ่มตลาดท้ายประกาศนี้และผู้นำเข้าได้ชำระอากรชั่วคราวหรือวางหลักประกันการชำระอากรชั่วคราวไว้แล้วตามวรรคหนึ่งให้คืนอากรชั่วคราวหรือหลักประกันการชำระอากรชั่วคราวดังกล่าวโดยไม่ชักช้าข้อ ๔ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายในสามสิบวันนับแต่วันได้รับแจ้งคำวินิจฉัยข้อ ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลาห้าปีประกาศ ณ วันที่ ๗มกราคม พ.ศ. ๒๕๕๒พรทิวา นาคาศัยรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑.[๒]บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีน(ฉบับที่ ๒) พ.ศ. ๒๕๕๒ ลงวันที่ ๗ มกราคม พ.ศ. ๒๕๕๒(ดูข้อมูลจากภาพกฎหมาย)วิภา/ผู้จัดทำ๘.กันยายน.๒๕๕๔ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีน(ฉบับที่ ๓) พ.ศ. ๒๕๕๓[๓][๑]ราชกิจจานุเบกษา เล่ม ๑๒๖/ตอนพิเศษ ๕ ง/หน้า ๓๕/๑๔ มกราคม ๒๕๕๒[๒] บัญชีท้ายประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าผ้าทอที่ทำด้วยฝ้ายและผ้าทอที่ทำด้วยเส้นใยสั้นโพลีเอสเตอร์ที่มีแหล่งกำเนิดจากสาธารณรัฐประชาชนจีนแก้ไขเพิ่มเติมโดย (ฉบับที่ ๓) พ.ศ. ๒๕๕๓ ลงวันที่ ๒๘ มกราคม พ.ศ. ๒๕๕๓[๓] ราชกิจจานุเบกษา เล่ม ๑๒๗/ตอนพิเศษ ๑๗ ง/หน้า ๔๖/๒ กุมภาพันธ์ ๒๕๕๓